
P DKÎ ne di bin givaşê 
de teslîm dibe, û ne jî 
dikeve tevlika birakûjiyê de. 

PDKÎ tevî vê yekê ku tekeziyê 
li ser paşvenekişiyana hêzên 
xwe ji sînorên Kêleşînê dike, 
di heman demê de li ser 
hewcehiya parastina berjew- 
endiyên netewa Kurd û xwe 
parastin ji şer û pevçûnan di 
navbera hêzên Kurdî di parên 
cur bi cur ên Kurdistanê de 
pêdagiriyê dike. 

Eva di demekê de ye ku 
roja 24’ê Gulan a 2015’an 


(03.03.1394), çekdarên PKK’ê 
di bilindahiyên Kêleşînê de, 
ku sînorê di navbera Rojhilat 
û Başûra Kurdistanê de ye, 
êrîş birin ser hejmarek ji 
pêşmeregên PDKÎ, û di en- 
camê de pêşmergeyek bi navê 
Qadir Kerîmî şehîd ket, û 3 
pêşmergên din jî birîndar bûn. 

Ev êrîşa PKK’ê bo ser refên 
pêşmergên PDKÎ tevî dijkiryar 
û rexne û nerazîbûnên bîr û 
raya giştî, partî û aliyên siyasî 
ên herçar parên Kurdistanê 
berbirû bû, û xelkê Kurdis- 
tanê serbarê pirotestokirina vê 


êrîşê, kiryarên weha wekî şerê 
birakûjî û xizmeta bi dijminên 
Kurdan dane zanîn, û daxwaza 
sekinandina bilez a êrîşên 
PKK’ê bo ser PDKÎ kirin. 

Her di vê derheqê de PDKÎ di 
daxûyaniyekê de ku di rûpela 
2 de hatiye weşandin, êrîşa 
PKK’ê bo ser pêşmergên xwe 
wekî îxaneta netewî da zanîn. 
Herweha birêz Mistefa Hicrî 
sekreterê giştî yê PDKÎ jî her 
di vê derheqê de rû li xelkê 
Kurdistanê kir, û peyamek 
pêşkêş kir ku deqa wê peyamê 
di rûpela 3 de hatiye weşandin. 

PDKI: “Ew kiryara PKK’ê dikeve çar- 
çoveya îxanetê de”. »»» R: 2 

“Ji sala 1984’an şûnda weke 

PDKÎ daxuyaniyek li dor êrîşên PKK’ê belav kir 



Sergotar 

24’ê Gulanê û çend 
peyamek 

Fatih Salihî 


E m hêvîdar in ku roja 24’ê Gulanê 
(3’ê Cozerdanê) ku salvegera 
rizgarkirina bajarê Xuremşehrê ji 
aliyê hêzên îranê ve ye, û di vê rojê 
de bi dehan kesî ji hêzên PKK êrîşî 
ser tîmeke pênc kesî ji pêşmergeyên 
PDKÎ kirin, tu armanceke sembolîk 
li pişt vê êrîşê di vê rojê de tunebibe. 
Jiber ku li gora axivtinên karbidestên 
Komara îslamiya îranê, di encama li- 
hevkirineke leşkerî de, erka parastina 
sînorên Rojhilata Kurdistanê bi PKK 
hatiye spartin, û ew yek jî cihê şik û 
gumanan e. 

Ew êrîşa ne mirovî û ne siyasî ya 
PKK dikare di navika xwe de hilgirê 
van çend peyaman be: 

1-PKK mixabin heya niha jî ders ji 
cerbeyên borî derheq destpêka şerê 
birakujî wemegirtiye, û hertim amade 
ye ku ji bo parastina qazanc û berjew- 
endiyên xwe û ragirtina dilê heval- 
bendên xwe, û dijminên Kurd, şer li 
dijî hemû perçeyên Kurdistanê bike. 

2-Dijayetî û nerizayetiya hemû 
partiyên siyasî û kesayetiyan û 
rewşenbîrên Kurdistanê, xeynî yek 
yan du rêkxistinên dardestê PKK 
nebin, selimand ku di pêşeroja Kurd- 
istanê de, hêzên tekrew û serberedayî 
metirsiyeke micid in bo ser demokrasî 
û bicihbûna aştî û tenahiya neteweyî, 
û Kurdistan nikare wan hêzên ser- 
beredayî wergire. 

3-Heya berî destpêkirina vê şerê bir- 
akujî ji aliyê PKK ve, hekî hinek ke- 
san şik û guman hebûn li ser têkiliyên 
kûr di navbera Komara îslamiya îranê 
û vê rêkxistinê de, bi destpêkirina vî 
şerî, hemû dizanin ku Komara îslami- 
ya îranê û PKK hevalbendê hevûdin 
in, û bi awayekî fermî PKK di eniya 
îran, Sûriye û Hizbullahê de ye. 

4-Piştî protestokirina vî karê ne- 
camêrane yê PKK, PKK bi başî jê re 
derket ku di salên borî de, her çend 
sermayeguzarî li ser PJAK kiribe, eva 
hewlên wan bê encam mane, û erdnî- 
gariya Rojhilata Kurdistanê bi hebûna 
PDKÎ, qada cewle û manorên PKK û 
hêza dardestê wê, wate PJAK nine. 


K urdistan Media: Deftera Siyasî 
ya PDK îranê li dor êrîşa çek- 
darên PKK bo ser pêşmergeyên PDK 
îranê daxuyaniyek weşand. 

Deqa daxuyaniyê bi vî awayî ye: 

Xelkê mafxwaz ên Kurdistanê! 
Rêxistin û aliyên Siyasî yên Kurdis- 
tanê! 

Kom û civatên navnetewî! 

Piştî çend roj hewl xebat û çalakiyên 
çend aliyane ji bo rûniştin û diyaloga bi 
serokatiya PKK’ re li dor xweparastina 
ji bûyerên nexwastî û dilhejîn û çare- 
seriya girift û pirsgirêkên li rojevê de ji 
riyên diyalog û gotûbêjan ve, mixabin 
PKK ferman daye hêzên xwe ku êrîşî 
ser pêşmergeyên PDK îranê bikin; 
ku mixabin sibêdeya îro Yekşemî, 
24.05.2015’an (03.03.1393’an), hêzên 
PKK teqe li pêşmergeyên PDK îranê 
kirine, û şerekî nexwastî ya bi hêzeke 
kurdî re jî bi ser me de dane sepandin. 
Li gorî hin zaniyariyan, hêzên Spaha 
Pasdaran a Komara Îslamî di deverê 
de hatine cihgîrkirin û egerek zaf ya 
tevlîbûna wan hêzan bi hêzên PKK’ re 
heye. 

Civatên xelkê Kurdistanê! 

Şerê han dikarî ji riya siyasî û lojîkî 
ve bihatiba çareserkirin, û me xwe jê 
dûr xistiba, û tûşî pevçûna bi hêzekê re 
nebûna ku erka wê, rizgariya parçeyek 
din ji Kurdistanê ye, û destêwerdanê 
di nav karûbarên me de nekin, ku em 


K urdistan Media: 7 gerîlayên 
Partiya Karkerên Kurdistanê 
(PKK) di deverên sînorî ên jêr konti- 
rola Partiya Demokrata Kurdistana 
îranê li Kêleşînê de serbest hatin 
berdan. 

Li gor rapora malpera Kurdistan 
Media, yek ji hêzên pêşmergên Partiya 
Demokrat a Kurdistana îranê yên cihgir 
li devera Kêleşînê de, 7 gerîlayên 
Partiya Karkerên Kurdistanê di deverên 
bin kontirola xwe de azad kirin. 

Fermandeyekî hêza pêşmergên Partiya 
Demokrat bi nûçegihaniya “Kurdistan 
Media” ragehand: “Ew 7 gerîlayên 
PKK’ê çekdar bûn, û me her 7 jî bi 


xebatê li dijî Komara Îslamî ya îranê 
dikin, û bûyerên han jî bi aliyekî de 
neçin ku bibne mertal û dîwarê be- 
revaniyê ji hêzên Spaha Pasdarên 
Komara Îslamî ya îranê re. 

Em wekî Partiya Demokrat a Kurdis- 
tana îranê, xembarî û nerihetiya xwe ji 
vê kiryara kirêt ya PKK radigehînin, ku 
di çarçoveya îxaneta bi xebata kurd de 
cih digre. Herweha radigehîn in ku em, 
ne destpêkerê şer bûne, û ne jî daxwa- 
zkarê domandin û berdewamiya vî şerî 
ne, lewma daxwazê dikin ku rêberiya 
PKK jî, hawara xwe bibe ber lojîk û 
mentiqa siyasî û neteweyî, û dev ji vê 
riya şaş berde. 

Xelkê xebatkar ên Kurdistanê di 
hemû parçeyên Kurdistanê de! 

Part û aliyên siyasî yên Kurdistanê! 

Em daxwazê ji we dikin ku ji her riyên 


mumkin ve, tevî pirotestokirina vê 
şerfiroşiya PKK’ê, cehd û xebatên xwe 
jî li dor guherîna helwesta nekurdane 
ya rêberiya PKK jî bigihînin encamê; 
da ku em bi hev re rûyê çekên şoreş û 
xebata xwe bidin aliyê dujminên gel, ne 
eva ku em şerê hevûdin bikin. 

Emê derheq her terze agahiyên di vî 
warî de, û encamên şer û pevçûnan 
û herweha hewl û xebatên siyasî û 
pêwendiyên li dor dawîanîna bi vî şerî, 
emê raya giştî jê haydar bikin. Lê tevî 
hemû cehd û tekoşîneke netewî û siyasî 
û aştîxwazane ya xwe jî, em hemû ali- 
yekî xatircem dikin ku teslîmî tu givaş, 
gef û xwesepandinekê nabin. 

Partiya Demokrat a Kurdistana 
îranê 

Deftera Siyasî 
24’ê Gulana 2015’an 
03’ê Cozerdana 1394’an 


7 gerîlayên PKK ji aliyê pêşmergên Partiya Demokrat ve 

serbest hatin berdan 

Birêz Mistefa Hicrî peyamek rû li xelkê Kurdistanê belav kir 



K urdistan Media: Birêz Mistefa 
Hicrî, sekreterê giştî yê Partiya 
Demokrat a Kurdistana îranê 
peyamek rû li xelkê Kurdistanê û 
pêşmergeyên Partiya Demokrat û 
part û aliyên her çar parçeyên Kurd- 
istanê belav kir. 

Deqa tewaw ya peyama Mistefa Hicrî 
ku Ii Televîzyona “Rojhelat Tv” de 
belav bû: 

Ji Rojhelat TV ve, ez silavan dişînim bo 
hemû pêşmergeyên Partiya Demokrat a 
Kurdistana îranê. 

Ez dixwazim li ser bûyera vê dawiyê ya 
Kurdistanê ku şer û pevçûn di navbera 
pêşmergeyên PDK îranê û gerîlayên 
PKK de çêbûye, çend xalan bînim zi- 
man. 

Her kes dizane ku Partiya Demokrat 
a Kurdistana îranê, partiyeke şerxwaz 
nebûye û niha jî nine. Em tu aliyekî 
ji bilî rejîma Komara Îslamî ya îranê 
bi dijminê xwe nizanin, û hemû kar û 
çalakiyên me jî di çarçoveya derbelê- 
dan li vê rejîmê û xebata li dijî wê bi 
armanca berevanîkirin û bidestxistina 
maf û azadiyên pêpeskirî yên gelê kurd 
di Kurdistana Rojhilat de ne. 

Pêka zaniyariyên min li ser wê bûyerê, 
pêşmergeyên me li wê deverê de hemû 
hewl û tekoşîna xwe bi kar anîne, ku di 
xaka xwe de hat û çûyînê bikin û bi xe- 
lkê xwe re di têkilî û kuntaktan de bin, 
lê mixabin PKK pêşiya wan girtiye, û 
bûne rêgir û asteng ku pêşmergeyên 
PDK îranê nekarin li deverê de hat û 


çûnê bikin. 

Em hêvîxwaz in ku pilan û biryara han, 
pilana giştî ya rêberiya PKK’ê nebe 
û şaşîtiyek be ku ji aliyê fermanderên 
PKK yên wê deverê ve hatibe encam 
dayîn. Ji ber ku, hekî wisa nebe, ew 
kiryar û pîlana PKK’ê di çarçoveya 
alîkarî kirin û destekdayîna bi dijminan, 
bi taybetî dijminê herî bihêz û hov ê 
kurd li deverê de wate Komara Îslamî 
ya îranê cih digre. 

Ez di vê baweriyê de me ku kurd dibe 
ji dîrokê dersê wergirin û ger pirs- 
girêkek di navbera me de derkete holê, 
em bikarin ji riyên dostane û aştiyane 
ve çaresera wan bikin. Ji ber ku niha 
qazanc û berjewendiyên me bi hev re 
girêdayî ne. Rejîma îranê yan jî di- 
jminên din, renge tenê bo midehekê mi- 
fahê ji yek ji me li dijî yê din standibin, 
lê di rastî de yê ku dibe dost û piştevanê 
hevdu li vê rewşa aloz û hestiyar a 
deverê de, divê gelê kurd be. 

Ez daxwazê ji hemû tex û qatên Kurdis- 
tanê, bi taybetî yên Rojhilata Kurdis- 
tanê dikim ku li dor vê siyaseta ku PKK 
girtiye ber xwe, bêdeng nebin û hêz û 
şiyanên xwe ji her riyên mumkin ve, 
ji bo givaşxistina li ser PKK bixin te- 
vgerê, da ku ji vê siyaset û reftara ku bi 
partiyên siyasî ên kurd li parçeyên din 
re dike, poşman û paşve vekişe, û PKK 
li cihê hewildan ji bo lawaz û jarkirina 
aliyên kurdî, têbikoşe ji vê hêz û şiyana 
xwe bi qazanca neteweyî a gelê kurd û 
partiyên siyasî ên Kurd mifahê bistîne, 
ku li xizmeta armancên xelkê de ne. 


Em hêvîxwaz in ku pirsa han mezin û 
xurt nebe; pirsa han ne cihê dilxweşiya 
me ye, û ne jî em li hewla xurtkirin û 
mezinkirina vê aloziyê de ne; lewma 
hêvîxwaz im ku PKK û dostên wê jî her 
bi vê lojîk û nerînê û bi vî awayî mifahê 
ji vê zirûfê bistînin da ku ew pêwendî û 
têkiliya ku di navbera PDKÎ û PKK di 
salên derbasbûyî de hebûye, wekî xwe 
bimîne û bûyer û pirsa han nebe asteng. 

Ez daxwazê dikim ku xelk aram û li 
serxwe bin û di rastî de karekî nekin ku 
dijmin di vê şert û merc û zirûfa hesas 


de, ji vê zêdetir dilxweş bin. Erkê me di 
rewşa niha de, yekîtî û tifaqa li hember 
dijmin de ye, ku vê gavê, ew dijmin re- 
jîma Komara Îslamî ya îranê ye li hemû 
parçeyên Kurdistanê de. 

Ez serkevtinê ji we re daxwaz dikim, û 
herweha daxwaza yekîtî û piştevaniya 
we ji Partiya Demokrat a Kurdistana 
îranê û hêzên siyasî yên din dikim ku 
li pêvajoya qazanc û berjewendiyên 
neteweyî de pêngavan davêjin û feda- 
kariyan dikin. 

Pir spas dikim 



Doma R: 2 

çekên wan ve serbest berdan”. 

Hêzên Partiya Demokrat a Kurd- 
istana îranê, piştî êrîşa yekalî ya 
gerîlayên PKK’ê di devera Kêleşînê 
de, ji bo berevanî kirin ji xwe, li haletê 
amadebaşiya tewaw de ne. 

Fermanderê giştî yê hêzên pêşmergên 
Partiya Demokrata îranê tevî îşare 
kirin bi berdewam bûn û venekişîna ji 
sînorên Kurdistanê, bi “Kurdistan Me- 
dia” ragehand: “Beşeke zaf ji deverên 
sînorî ên Şino û Pîranşarê li jêr konti- 
rola tewaw ya hêzên me de ye”. 

Di êrîşa hêzên Partiya Karkerên 
Kurdistanê de bo ser pêşmergên 
Partiya Demokrata Kurdistana îranê 
di 24’ê Gulana 2015’an de, mixabin 


pêşmergeyekî Partiya Demokrat a 
Kurdistana îranê şehîd ket, û 3 yên din 
jî birîndar bûn. 

Erîşa gerîlayên PKK bo ser pêşmergên 
Demokrat, ji aliyê hêz û aliyên siyasî 
yên Kurdistanê û xelkê Kurdistanê ve 
bi şerê birakûjî hate hesibandin û bi 
tundî hat şermzarkirin. 

Xelkê Kurdistanê bi hemû pêkhat û ali- 
yan ve, daxwaza sekinandina bilez ya 
van alozî û dubendiyan kirin ku ji aliyê 
gerîlayên PKK ve li devera Kêleşînê de 
derketine holê. 

Piştî êrîşa hêzên PKK’ê bo ser 
pêşmergên Rojhilata Kurdistanê, di 
devera Kêleşînê de, hewla aramkirina 
rewşê hate dayîn, û piştî navbeynkariya 
çendîn alî û dezgehên hikûmetî yên 
Herêma Kurdistanê, her du aliyên Parti- 


ya Demokrat û PKK amadeyiya xwe ji 
bo verewandin û çareserkirina vê pirsê 
di bin sîvana Parlementoya Kurdistanê 
de nîşan dan. 

Piştî wan pevçûnan şandeye diyalogê 
ya Partiya Demokratê li Parlemana 
Kurdistanê de amade bû, lê şanda Parti- 
ya Karkerên Kurdistanê li cih û dema 


diyarîkirî de amade nebû, û rojekê 
direngtir her du alî bi navbeynkariya 
Hikûmeta Herêma Kurdistanê bi 
hev re rûniştin, lê serbarê nêzîkbûna 
bîrûboçûnan, her du aliyan biryar dank 
u civîneke din li ser vê kêşe û aloziya bi 
hev re pêk bînin, da ku bikarin dawiyê 
bi kêşeyên di navbera xwe de bînin. 

Gotûbêjek digel rêzdar Teymûr Mistefayî endamê Deftera Siyasî ya PDKI derheq êrîşa vê 

dawiyê ya PKK’ê li ser pêşmergeyên PDKÎ 



Rêzdar Teymûr Mistefayî : “Ber- 

pirsyarên PKK tab û tehemu- 
la tu kes û aliyekî din nakin”. 


H: Şehab Xalidî 


Pirs: Çima PKK êrîşî ser 
pêşmergeyên PDKÎ kir? 

Bersiv: Biryar bû ku tîmeke me ji bo 
pêkanîna têkiliyan bi xelkê Rojhilat re 
vegere navxwe ya welat, lê dema ku 
ew gihîştin sînorê di navbera Rojhilat 
û Başûra Kurdistanê, ji aliyê gerîlayên 
PKK ve pêşiya wan hate girtin. Bona 
vê ku bûyereke nexweş di navebra wan 
de rû nede, ji riya hevalên herdu aliyan 
ve me hewl da ku em pêşiya bûyerên 
nexwastî bigrin, lê mixabin ber- 
pirsyarên PKK bersiva daxwaza me bi 
gefxwarinan dan, û ragehandin ku dibe 
di heyama 24 demjimêran de herêmê bi 
cih bihêlin, ji ber ku ew herêm herêma 
parastina medya ye, û di bin kontrola 
wan de ye, û îran jî di vê derheqê de, 
zextê dixe ser wan, lê ew herêm xaka 
Herêma Kurdistanê ye û parastina wê, 
ne di stûyê PKK de ye. 

Piştî wan hewlan me biryar da ku wekî 
Deftera Siyasî ya PDKÎ nameyekê ji 
bo Konseya Serokatiya PKK bişînin, û 
tevî baskirina ji hestiyariya rewşê me 
daxwaz ji PKK kir ku em bi diyalogê 
kêşeyên di navbera xwe de çareser 
bikin, ku dîsan tu bersivek tunebû, 
û di encam de êrîşî ser pêşmergeyên 
PDKÎ kirin û di vî şerî de mixabin 
pêşmergeyekî me şehîd ket, û sê 
pêşmerge jî birîndar bûn. 

Pirs: PKK ku berdewam bas ji vê 
dike ku ew neteweyî bîr dikin, û mafê 
wan e ku di her perçeyeke din ya 
Kurdistanê de xebatê ji bo azadî û 
bergiriyê bikin, çima vî mafî nadin 
xelkê din? 

Bersiv: PKK ji kongireya nehemîn 
ve ku di sala 1984’an de lidarxistin, 
pêwendiyên xwe bi îranê re germ û 


gurr kirin, û ji kongireya sêyemîn şûnda 
bingeha dostatiya stratejîk di navbera 
xwe û Komara îslamiya îranê de darê- 
tin, û di gellek ji gotûbêjên berpirsyarên 
PKK de vê dostatiya stratejîk reng 
vedaye. 

Ew carina dibêjin ku hemû dagîrkerên 
Kurdistanê wek hevdu nînin, û di vê 
derheqê de, Komara îslamiya îranê 
wekî dostê Kurdan bi nav dikin, û 
dibêjin ku Komara îslamiya îranê dibe 
bo hemû beşên Kurdistanê siyasetê 


diyarî bike. 

Ji aliyekî din ve derbazbûyiya PKK ew 
yek selimandiye ku hekî ji destên wan 
bihê, ew hez ji hebûna tu hêzeke Kurdî 
nakin û dixwazin ku hemû parên Kurd- 
istanê di bin deshilata wan de bin, û tab 
û tehemula tu kes û aliyekî din nakin. 

Berpirsyarên PKK di dawî axivtinên 
xwe de ragehandine ku serdema dew- 
let-netewe derbas bûye, û ew xebatê 
dikin ji bo demokrasiyê, ku demokrasi- 
ya wan jî eva ye ku em dibînin, û ew 
qebûl nakin ku tu hêz û aliyekî din 
di wan herêmên bin deshilata wan de 


çalakiyan bikin. 

Herwis di van herêman de jî ku deshila- 
ta wan tuneye hewl didin ku partiyên 
destçêkirî çêbikin, yan jî kantonan ava 
bikin. 

Pirsyar: Çima PKK tenê nûnerekî 
xwe di pileyeke xwartir de şandibû 
civînê, û di asta serokatiyê de tu kes 
ji wan nehatibûn? 

Bersiv: Ya baş ew bû ku ew pirsyar 


ji PKK hatiba kirin, lê ew qasî ku 
vedigere ser me, dikarim bêjim ku bi 
sedema nîgeraniya me di vê derheqê de, 
û eva ku em dixwazin bi riya diyalogê 
kêşeyan çareser bikin, û girîngiyê jî 
bidin daxwaza navbeynkaran, me bi 
heyeteke mezin beşdarî kir, lê PKK di 
asteke xwartir de beşdarî kir, û ew yek 
jî bi du şêweyan dikare bê şirovekirin: 

1- Micidnebûna wan ji bo çareseriya 
pirsgirêkê, ku hêvîdar im ew şiroveya 
rast nebe. 

2- Bona vê ku ew nûnerê wan nekare tu 
biryarekê bide, û vegere cem serokati- 
yê, û vê pirsê zêdetir şirove bikin. 


Pirsyar: PKK li ser vê baweriyê ye 
ku destê derekî di vê bûyerê de hebû, 
ji bo derbelêdana li PKK û bandor- 
danîna li ser hilbijartinên Tirkiyê? 

Bersiv: Têkiliya PDKI di gel partiyên 
siyasî û heya dewletan jî, li ser vê hes- 
abê nehatiye avakirin, ku biryarê ji tu 
aliyekî li dijî aliyekî din werbigre. 

Ew çewtkariyên PKK ji vê zêdetir ku 
zanyarî bin, bona veşartina vê tawana 
mezin e ku derheq pêşmergeyên PDKI 
û tevgera Rojhilata Kurdistanê kirin. 

PDKÎ niha jî xeynî Herêma Kurdistanê 
digel tu yek ji welatên derdorê di nav 
têkiliyan de nine. 

Bi sedema jeopolîtîka Kurdistanê te- 
vgera her yek ji beşên Kurdistanê ji bo 
ber bi pêşvebirina karên xwe, pêwendî 
bi welatekî cîran re danîne. 

PDKÎ ji mêjve ye ku ragehandiye bi 
şert û mercekê ku pêwendiyên me li 
dijî Kurdên perçeyên din nebin, emê 
pêwendiyan danên. 

Her di vê derheqê de piştî herifîna 
deshilata Sedam Husên di îraqê de, tu 
belgeyek li ser PDKÎ nehate dîtin ku 
li dijî Kurdên Başûra Kurdistanê be, û 
PDKÎ alîkariya rejîma îraqê kiribe, lê 
berevajiyê vê belge li ser alîkariya bi 
Kurdan re hebû. 

Di vê derheqê de hekî me zirar jî dî- 
tibin, em pê serbilind in. 

Pirsyar: Peyama we ji bo endam û 
alîgirên PDKÎ di vê qonaxa hestiyar 
de ku PDKÎ dixwaze nêzî wan be, 
û bi hev re li dijî zulm û zordariyê 
xebatê bikin çiye? 

Bersiv: Peyama min ji bo endamên 
tekoşer ên PDKÎ ew e ku em daxwaz- 
karê şer di gel PKK û tu hêzeke Kurdî 
nînin, û nabin jî, û xeynî Komara îs- 
lamiya îranê ku dijminê maf û azadiyên 
xelkê Kurdistanê ye, em tu aliyekî din 
wekî dijminê xwe nahesibînin. 

Daxwaza me ji PKK ew e ku di cihê 
pêkanîna astengiyan li ser riya me 
alîkariya me bike, ku bi baweriya min 
di vê siyasetê de wê qazancê bike. 

Lewra hûn jî dibe her di çarçoveya vê 
siyasetê de kar bikin û şerê Kurd li dijî 
Kurd şermezar bikin. 

Helwesta part û aliyên Kurdistanî di hemberî êrîşa PKK’ê û sepandina şer bi ser PDK îranê de 


K urdistan Media: Sepandina 
şer ji aliyê Partiya Kark- 
erên Kurdistanê ve bi ser Partiya 
Demokrat a Kurdistana îranê de, 
li deverên sînorî de, helwest û 
reaksiyona tund ya hêz û aliyên 
siyasî yên Kurdistanê bi dû xwe 
re anî. 

Li gor rapora malpera Kurdistan 
Media, piştî êrîşa PKK bo ser 
hêzek ji pêşmergên PDK îranê di 
çiyayê Qendîlê de 9 dengê gellek 
part û aliyên Kurdistanî bilind 
bû, û helwesta xwe bi fermî 
eşkere kirin. 



Serokatiya Parlemana Kurdistanê dax- 
waza rûniştin û diyaloga PDK îranê û 
PKK di bin sîvana Parlemanê de kir. 

Li beşek ji daxuyaniya Perlemana 
Kurdistanê de hatibû ku: Gellek bi 
xemgînî ve nûçeya alozî û pevçûna di 
navbera PKK û PDKÎ gihîşte me. 

Em weke parlemana Kurdistanê 
hişdariyek tund didin aliyên Kurdistanî 
da ku xwe ji penabirina bo çekê û çare- 
serkirina pirsgirêkên siyasî bi zimanê 
çekê ve biparêzin. 

Di daxuyaniya Parlemana Kurdistanê 
de herweha hatibû ku: Bêguman alozî 
û dubendiyên han, vedana rûpelên herî 
reş û tarî yên dîroka Kurdistanê ye, û 
gelê Kurdistanê dubarebûna wê qebûl 
nake. Li dawiya daxuyaniyê de hatibû 
ku: 

“Em serbarê pirotesto kirina vê bûyera 
dilhejîn, daxwaza ragirtina demildest 
ya alozî û pevçûnan û lihevhatina li ser 
pirsgirêkan dikin û em daxwaza her 
du aliyên pirsê dikin ku di bin sîvana 
Parlemana Kurdistanê de, bi guftigoyan 
ve, vê pirsgirêkê çareser bikin. 



F eraksiyona PDK di Parlementoya 
Kurdistanê de jî daxuyaniyek da 
û ragihand ku nabe xwîna Kurdan bi 
destê kurdan bê rijandin. 

Em daxwazê ji her du aliyan dikin ku 
bi sebr bin û bi tu awayê destê xwe bi 
xwîna hevdu sor nekin. Ji ber ku her li 
vê Parlementoyê de ku nnerê xelkê û 
berhema xwîna şehîdan e, tev aliyekê 
biryara boykotkirina şerê birakujiyê 
dan, lewre em daxwazê ji her du aliyan 
dikin ku ji riya diyalog û guftigoyê ve 
vê pirsê çareser bikin. 



FkFScîm-si! Kn*drt4*n 


P artiya Serbestiya Kurdistanê î di 
daxuyaniyekê de, tevî retkirina 
nerînên PKK lid or monopolkirina 
sînor, her bihostek ji xaka Kurdis- 
tanê bi milkê her kurdekê dizanîn ku 
çalakiyên siyasî têde encamp dide û em 
xaka Rojhilata Kurdistanê û sînorên 
wê bi mafê rewa û cihê resen yê xebata 
partiyên rojhilatê dizanin û her terze 
astengî û rêgiriyek wusa ji aliyê PKK 
yan her hêzek din bi tundî mehkûm 
dikin û vekirina binkeyan ji bo PDKÎ 
li ser sînoran bi mafek rewa dizanin. 

Di dawiyê de daxwaz ji PKK dike ku 
riya aştî û biratiyê hilbijêre daku dilê 
dujmin û neyaran xweş nebe. 



Di doma daxuyaniyê de hatiye ku: “Em 
vê kiryara PKK mehkûm û şermezar 
dikin piştevaniya xwe jî ji PDKÎ radi- 
gehînin. Herweha daye zanîn ku çalakî 
û xebat I ser xaka rojhilata Kurdistanê 
bi mafê rewa û berheq yê hemû parti- 
yên Rojhilatê dizanin”. 



K omîteya nawendî ya Yekîtiya 
Şoreşgerên Kurdistanê jî di dax- 
uyaniyekê de helwesta xwe di çend 
xalan de ragihand û da zanîn ku: PKK 
mafê rêgirtina ji tu hêzên Rojhilata 
Kurdistanê nine û ger PKK li ser 
dorpêçkirina hêzên PDKÎ berdewam 
be, emê hêzên xwe ku li rojava de ji 
bo alîkariya YPG’ê çûne û heya niha jî 
me du şehîd dane, emê vekişînin û ji bo 
berevanîkirin ji hêzên Rojhilatê jî em 
bêdeng û bêhelwest nabin. 


P SK jî daxuyaniyek weşand û têde 
hatiye ku: “Nabe PKK Bibe Parêz- 
vanê Tixuban” 

PSK herweha banga PKK dike, ku guhê 
bide daxwazên PDKÎ û hêzên dinê, rê 
li ber Pêşmerge negre, nebe astengek li 
ser rêya Pêşmerge, ku dixwazin biçine 
welatê xwe. 

PSK bona ku pêşiya şerê birakujî bê 
girtin, banga hêzên siyasî, dezge û ko- 
melên demokratîk û sîvîl û şexsiyetên 
welatparêz dike, ku fişar li PKK bikin, 
daku guhê xwe bide daxwaza giftugo û 
diyalogê. 


TF ■ Py ■! j V •PPf 1 _ 

Jöj Hucir 

K empîna l’ê Befranbarê jî di dax- 
uyaniyekê de tevî mehkûm kirina 
vê êrîşê, dide zanîn ku; “êrîşa gerîlayan 
bo ser pêşmergeyên PDK îranê li dijî 
berjewendiya netewî ye”. 

Karesata 24’ê Gulanê û hevpeyvîna bi çend şahidên bûyerê re 


H: Şemal Terxîbî 



B irêz Kemal Xizrî ku wekî berpirsê vê hêza li Kêleşînê bû, bi vî awayî bas ji 
çawaniya bûyerê dike: “Çend rojan em di dorpêçê de bûn, û hewla me ya 
micid ew bû ku em kêşeyên xwe bi gotûbêjê çareser bikin, lê mixabin wisa diyar 
bû ku çekdarên PKK biryara xwe ya qirêj derheq şerê birakujiyê dabûn, lewra sibê- 
dehiya roja Yekşemiyê 24’ê Gulanê, dema ku me çav li derdora xwe kir, me dît ku 
wan di hember pêşmergeyên me de çeper girtibûn. Dîsan min gote hevalên xwe ku 
em şerê birakujiyê nakin, lewra hesasiyetê nîşan nedin heya ku em diçin û bi wan 
re daxivin. Lê di demekê de ku me dixwast li ser vê mijarê bisekinin, wan biryara 
teqekirinê dan û me jî bi neçarî bo bergirîkirina ji xwe, dest bi bersivdanê kir ku 
mixabin pêşmeryekî me şehîd bû, û sê kesên din jî birîndar bûn”. 



D erheq çareseriya birîndaran ku PKK dixwaze wisa nîşan bide ku ji aliyê wan 
ve hatine çareserkirin, beşdarekî din yê vî şerî bi navê Silêman Mînapak 
dibêje: “Piştî vê ku birakujên PKK zanîn ku em teslîmî daxwazên nerewa yên wan 
nabin, û dijkiryara tund ya reşmalên vê herêmê dîtin, ku dixwastin ji me re alîkar 
bin, û Kurdekî Rojhilatî ku di vê herêmê de mijûlî kolberiyê bû şandin cem me, 
bi alîkariya wî kesî me karî ku birîbndarên xwe ku pêştir me birînpêç kiribûn, bo 
cihekî dûrtir ji şergehê veguhêzin. 

Eva ku PKK dixwaze nîşan bide dûr e ji rastiyê, û mesele ew e ku ew herêm bi 
tewahî di bin kontrola wan de ye, û gellek xwazayî ye ku ew birîndar û ew şehîdê 
me bikeve destê wan de. Heya ji bo agadariya we, li gora axivtina birîndarên me, 
gerîlayên wan gellek bi bê hurmetî ve bi me re reftar kirin”. 



P iştî vê bûyerê û rûmalkirina wê ji aliyê medyayên Başûr ve, hin kes û aliyan 
hewl didan ku esla vê bûyerê ji riya xwe derxînin, û wisa nîşan bidin ku ew 
yek tenê şerê devikî di navbera du sê kes ji ciwanan de bûye, di vê derheqê de 
heval Behmen Dêhqan pêşmergeyekî din di vê herêmê de dibêje ku: “Ew meseleya 
dûr e ji rastî, û tenê bo xapandina raya giştî ye. Rastiya vê ew e ku hêzên PKK 
bi biryara pêşwext ew karê nerewa encam dan, hekî ne rewşa heyî dûr ji her cure 
hestyariyekê bû, û piştî behs û gengeşeyeke zaf, û hewl dan ji bo çareseriya kêşeyê 
ji riya diyalogê ve, bi hêzeke teyar ku zêdetir ji 200 kesî dibûn, êrîşî ser me kirin, 
gelo eva şerê di navbera çend ciwanan de ye”?!. 



D i bersiva vê pirsê de ku gelo dijkiryara vî xelkê medenî wate reşmalan li ser 
dîtina pêşmergeyan û rûdana vî şerê dasepayî çi bû, heval Husên Hesen- 
niya ku yek ji beşdarên bûyera Kêleşînê ye got: “Berî vê ku şer dest pê bike, em 
bo heyama çend rojan di vê herêmê de mabûn, û çavê me kete gellek ji hevalên 
Başûr û Rojhilata Kurdistanê, bawer bikin ku hezkirineke bêqas di nav derûna wan 
de, hest pê dihate kirin, dema ku dizanîn ku em pêşmergeyê PDKÎ ne. Heya di vî 
heyamî de ku em hatibûn dorpêçkirin, û çekdarên PKK derheq alîkariya bi me re, 
gef li reşmalan xwaribûn, çendîn kasibkarên li ser sînor û hevwelatiyên Başûra 
Kurdistanê di hewla vê yekê de bûn ku alîkariyan ji me re bişînin, û hinek caran jî 
karîn ku armancên xwe bipêkin”. 

Hevpeyvîn digel şahidên karesata 24’ê Gulanê 



B irêz Sidîq Derwêşî endamê Komîteya Nawendî û berpirsê tîmên Nawenda 3’ê 
Ya Kurdistanê bo herêma Kêleşînê, li derheq vê pirsê ku gelo felsefeya çûna 
vê hêzê bo wê herêmê çi bû, weha dibêje: “Di rastî de armanca me ji bo çûna bo 
van herêma bo karê rêkxistinî û teblîxatî bû, û me dixwast ku ji vê riyê derbas bin 
û herin bo nav herêmê, û pêştir me pilana xwe darêtibû. Lê bo birêvebirina karên 
xwe hewce bû ku em heyamekê li wir bimînin, û zanyariyên hewce li ser herêmê 
kom bikin”. 

Navbirî herwisa derheq vê pirsê ku gelo çi bû astengî li ser riya vê hêzê ku nekare 
karên xwe bike, û gelo çi tişt bû sedem ku hêza din şerekî bi vî rengî pêk bîne, û 
dijkiryara we çi bû? weha got: 

“Her di destpêkê de hevalên PKK kêşe ji me re çêkirin. Çendîn sal in ku wan ew 
der kirine milkê xwe, û navê herêmên parastina medya li ser danîne, û dibêjin 
ku me sînorên destçêkirî rakirine, û ev der cihê hemû Kurdan e. Lê di kiryarê de 
berevajî reftarê dikin. 

Ew di wan ciyan de ji bo parastina berjewendiyên xwe bi Komara îslamiya îranê 
re hevahengiyê dikin, lewra hebûna hêzên me, bi baweriya wan, metirsî ye li ser 
berjewendiyên wan. Lewra wan berevajiyê lêdwan û gotinên xwe teqeya rasterast 
kirin û pêşmergeyên me jî bona berevanî ji xwe dest bi teqeyê kirin. 


H: Arif Vêlzî- 

irêz Zahîd Xelîlzade, ku di fîlma PKK de wekî fermadeyekî hêza pêşmerge 
dihate bi nav kirin, di bersiva vê pirsê de ku gelo te fermandehî dikir, yan jî tu 
bi armanceke din çûbûyî wir, weha bersiv da: “Ez fermande nebûm û wekî fer- 
mande neçûbûme cem wan, û tenê min peyam gehandin wan.” 

Navbirî derheq vê pirsê de ku gelo reftara wan bi te re çawa bû weha bersiv da: 
“Dema ku ez bi bêsîmê ve çûme cem wan, da ku ew bi bêsîma (bêtêla) me, digel 
berpirsyarên me baxivin, her ku ez nêzîk bûm, jinekê gote min destên xwe bilind 
bike, û dest bi girtina fîlmê kirin heya ku ez vegeriyam. Min daxwaz ji wan kir ku 
fîlmê hilnegirin, lê her wisa ku wan nîşan daye, wan bona propagendeyê ew fîlm 
girtin”. 


B irêz Hikmet Nebîzade jî ku yek ji birîndarên vê bûyerê ye ji zimanê xwe ve û 
bi ew qasê rastbêjî ve, vê bûyerê ji me re vedigêre, û di bersiva vê pirsê de ku 
we çi kir bona vê ku şer rû nede, dibêje: 

“Di karûbarên leşkerî de, dema ku derdora te hate girtin, û bitaybetî bilindahî ji 
te girtin, ew yek bi xwe watedar e, û wekî gefxwarin tê hesibandin. Em şeş kes bi 
çek ve çûne cem wan, bona vê ku hesasiyet çênebe, heya me çekên xwe siwar jî 
nekiribûn, lê wan ji dûriya 70 metroyî ve gotin bisekinin, lê me bersiv da ku em 
nehatine şerê birakujiyê, em hatine bo danûstandinê, û heya me çekên xwe jî nîşanî 
wan dan. Piştre ku em gihîştin dûriya 40 metroyî, fermandeyê tîma me got ku ezê 
bi xwe herim cem wan, em sekinîn, lê dîsan gotin zû vegerin, lewra em di cihê xwe 
de rûniştin, heya 15 deqeyan bêdengî zal bû. Piştre me dengê 15-20 fîşekan bihîst, 
lê me nezanî ku ew teqe li kî tê kirin. Piştre tîma ku li aliyê serê bû dest bi teqeya 
rasterast kir û bi sedan gulleyî li me reşandin”. 

Navbirî derheq vê pirsê de, ku gelo we çi demekê biryar da ku bersiva wan bidin 
got: “Dema ku me dît ku ew bi niyeta kuştinê bi dehan kesî û renge zêdetir jî bi 
Qenas û BKC û Kelaşînkofê gulleyan li me direşînin, me jî biryar da ku bersiva 
wan bidin”. 

Hikmet Nebîzade derheq vê pirsê de ku gelo hûn çawa ketin destê PKK de, hûn 
ketin destê wan de, yan hûn bi xwe çûn, weha dibêje: “Tu kes ji me bi dîl nehate 
girtin, lê dema ku êrîşî ser me kirin, û piştî 2 demjimêran her bi xwe agirbir rage- 
handin, hêza me biryar da ku here xwarê. Me tu daxwazeke pizîşkî ji wan nekiribû, 
û heya em bi başî jî hatibûn birînpêçkirin, lê dema ku em hatin xwarê ji bo xapan- 
dina raya giştî, û dapoşîna cinayeta şerê birakujî, carekî din di pêşberî kamêrayan 
birînên me vekirin û ser ji nû birînên me pêçan, û bo heyama du demjimêran fîlm ji 
me hilgirtin”. 

Behye Rûhanî: “ji sala 1984’an şûnda weke endameke nepenî, di hundirê welat de min kar kir”. 


H: Arif Vêlzî 

/V 

I ro rojê pitir ji her demekê gelê 
me hewcehî bi vê yekê heye ku 
di her çar parên Kurdistanê û bitay- 
betî di Kurdistana Rojhilat de, ku di 
rewşa xwe ya herî xirab de ye, mafên 
xwe ên take kesî û civakî û netewî 
binase, û eva erka li ser milên parti- 
yên azadîxwaz û mafxwaz ên Kurd 
e, û pitir dikeve ser milê wan ku bi 
piştevanîkirin û perwerdekirina takên 
Kurd, hesta pîroz û rewa a mafxwaziyê 
di nava civaka Kurdistanê û bitaybetî di 
nava jinan de, pêş bixin. 

PDKÎ yek ji wan partiyan e ku di dîro- 
ka xwe ya 70 salî de, ji boy her takekî 
civaka Kurdistana mezin û Kurdistana 
Rojhilat bitaybetî, hertim xwending- 
eha rastbêjî û sedaqet û mafxwaziyê 
bûye, û kariye heya qasekî baş takên 
Kurdistana Rojhilat di pêxema xebata 
netewî û mafên takekesî de perwerde 
bike, û heya weke partiya herî kevn di 
Kurdistana Rojhilat de, kariye ku bibe 
mînakeke baş ji boy partiyên din û 
beşên din ên Kurdistanê. 

Behye Rûhanî yek ji wan jinên xwera- 
gir û xebatkar ên Kurdistana Rojhilat e, 
ku bi salan e di mekteba Demokrat de 
xebatê bona bidestxistina mafê netewî û 
takekesî û bitaybetî mafên jinan dike. 
Behye Rûhanî li gundê Kaşter a ser bi 
bajarê Kamyaranê hatiye dinê. 

Behye Rûhanî derheq nasyariya xwe 
digel PDKÎ û şoreşa gelê Kurd, di 
Rojhilata Kurdistanê de, weha dibêje: 
“Min tevî Feyze Rûhanî jiyana havpar 
pêk anî, û berhema jiyana me jî keçek 
bi navê Şehîn, û 2 kur in bi navên 
Bêstûn û Ajwan. 

Di rastî de piştî serhildana gelên îranê 
hevjînê min Feyze tevlî refên PDKÎ bû, 
û bûye pêşmerge, û eva bûye despêka 
nasyariya min tevî PDKÎ, lê bi awayekî 
fermî ji sala 1984 (1363)’an pêve min 
dest avête karê teşkîlatî û tenzîmatî tevî 
şehîd Reşad, û weke endamekî nepenî 
di hundurê welat de min kar kir”. 

Behye Rûhanî piştî zêdetir ji 35 salan 
jiyana di nava şoreş û berxwedanê de 
ku tevî gellek astengî û awareyî û hi- 
lathilatê berbirû bûye, çavnihêriya xwe 
ji PDKÎ û hevjînê xwe yê pêşmerge 
weha tîne ziman û dibêje: 

“Çavnihêriya min ji PDKÎ ev e ku 
girîngiyek zêdetir bide pêşmergên xwe 


yên dêrîn, û ked û zehmetiyên wan ber- 
çav bigire, û ezmûna pêşmergatiya wan 
weke waneyekê bo nifşên pêşerojê bêne 
gotin da ku, nifşên pêşerojê bi dilgermi- 
yeke taybetî xebata xwe bidomînin. 

Lê çavnihêrî û daxwaza min ji hevjînê 
xwe ev e ku her weke berê xebata xwe 
û rêbaza şehîdan bidomîne, jiber ku her 
weke rêberê nemir û navdarê gelê Kurd 
Dr. Qasimlo dibêje: “Xelata herî baş bo 
şehîdan domandina rêya wan e”. 

Behye Rûhanî di dirêjiya gotinên xwe 
de roja herî xweş a jiyana xwe weha 
tine ziman: “Roja herî xweş a jiyana 
min a di nava şoreşê de destbikarbûna 
kanala “TISHK TV” bû, û niha jî 
tenê hêviya min ev e ku cardin dest bi 
weşana xwe bike”. 

Behye Rûhanî herweha roja herî 
nexweş a jiyana xwe weha tîne ziman 
û dibêje: 

“Roja herî nexweş a jiyana min roja 
şehîdkirina Dr. Qasimlo bû, ez pir 
dilgiran bûm û min bi wê hincetê ve 
alayeke reş li ser mala xwe hilda. Alaya 
reş li ser mala min ma, heya ku çend 
caran îdareya îtilaatê ez gazî kirim û bi 
min ragehandin ku gereke alaya reş li 
ser banê xwe nehêlî, lê min dest lê neda 
heya mixabin piştî çend rojan bi xwe 
hatin û ala reş li ser banê min rakirin”. 
Behye Rûhanî rû li jin û keç û dayîkên 
Kudistanê dike, û bi vê gotinê dawiyê 
bi hevpeyvîna xwe tîne: 

“Di heyama wan 36 salan de ez tevî 
mafên netewî ên gelê Kurd û mafê jin 
weke jinek Kurd nasyar bûm, û min 
ev yek fam kir ku her yek ji me weke 
takek Kurd hewce ye û erka li ser milê 
me ye ku erkên xwe bona bidestxistina 
mafên netewî û takekesî bi cih bige- 



hînin, lewra peyama min ji bo jin, keç û dayîkên Kurdistanê ev e ku hewlê bidin 
weke takek ji mafên xwe xwedî derkevin, û herweha hewla vê yekê bidin ku bi 
hesteke Kurdane, zarokên xwe perwerde bikin”. 


“Roja herî nexweş a jiyana min roja 
şehîdkirina Dr. Qasimlo bû, ez pir dilgiran 
bûm û min bi wê hincetê ve alayeke reş li ser 
mala xwe hilda”. 

Agirî 


Mamostayên qutabxaneyên Rojhilata Kurdistanê, teyîsandina şerê birakûjî ji aliyê 

PKK’ê ve şermzar dikin. 



K urdistan Media: Mamostayên 
qutabxaneyên Kurdistana 
Rojhilat li dor şerê PKK’ê bi PDKÎ 
re daxuyaniyek belav kirin. 

Deqa daxuyaniya wan ku gihîştiye 
Kurdistan Media, bi vî awaî ye: 

Mixabin li dem û zirûfek hesas wekî 
niha de, ku gelê kurd ji hemû demekê 
pitir hewcehî bi tebahî, hevgirtin û 
yekîtiyê heye, em bûne şahidê şer û 
pevçûnên di navbera du hêzên Kurdis- 
tanî; wate PKK û Partiya Demokrat a 
Kurdistana îranê û dîsan bo careke din 
gelê kurd bi destpêkirina şerê birakûji- 
yê kovandar bû. 

Me wek mamostayên qutabxanyên 
Kurdistana Rojhilata Kurdistanê, bi 
hûrî bûyera dilhejîna han şopandiye, 
û ji me re eşkere bûye ku şerê han ji 
aliyê PKK ve bi ser pêşmergeyên PDKÎ 
de hatiye sepandin; eve jî di halekê 
de ye ku gerîlayên PKK êrîşê dikin 
ser pêşmergeyên Partiya Demokrat a 
Kurdistana îranê, û teqeyê li wan dikin 
û di encam de, mixabin pêşmergeyekî 
Partiya Demokrat a Kurdistana îranê 
şehîd û çend ên din jî birîndar dibin, 
lê pêşmergên Partiya Demokrat a 
Kurdistana îranê xwe ji şerê birakûjiyê 
diparêzin û tenê berevanî ji xwe kirine, 


û naxwazin ku destê wan bi xwîna 
gerîlayan sor bibe, û wan şehîd bikin, 
herweha 9 ji gerîlayan bi dîl digrin, 
û piştî demek kurt, serbest berdidin û 
nîşan didin ku li dijî şerê kurd bi kurd 
re ne. 

Mamostayên qutabxaneyên Kurdistana 


Rojhilat, teyîsandina şer ji aliyê PKK’ê 
ve bi tundî şermzar dikin, û hevderdî 
û hevxemiya xwe jî di gel Partiya 
Demokrat a Kurdistana îranê eşkere 
dikin, û sersaxiyê ji malbata şehîdê 
qehreman û hemû hevçeper û gelê 
Kurdistanê re dixwazin. 

Em daxwazê ji partiyên siyasî yên 


her çar parçên Kurdistanê dikin ku 
pirotestoya vî şerê qirêj bikin ku ji aliyê 
PKK’ê ve dest pê kiriye û hewil bidin 
bi diyalog û gotûbêjan ve, pirsgirêkan 
çareser bikin, çûnkî xelkê Kurdistanê, 
şerê birakujiyê ji tu aliyekî qebûl nake. 
Bi hêviya serkevtina gelên Kurdistanê 
Mamostayên qutabxaneyên Kurdistana 
Rojhilat 


Yekem mamostaya xwendingehên serdema Komara Kurdistanê koça dawiyê kir 


K urdistanmedia: u Xanime 

Xusrewî”mamostaya qutabx- 
aneya “Kelha Serdar” ya bajarê 
Bokanê bi sedema nesaxiyê koça 
dawiyê kir. 


Li gora rapora malpera Kurdistan- 
media, Xanime Xusrewî, naskirî bi 
“Misrî Xanim” ku ji aiyê Pêşewa Qazî 
Mihemed, yekem serkomarê Kurdis- 
tanê, weke yekem mamostaya jin ji bo 
qutabxaneya “Kelha Serdar” ya Bokanê 
hatibû destnîşankirin, roja pêncşemî 
28’ê Gulana 2015’an, li jiyê 86 saiyê de 
xatirê xwe ji dunyaya qelem û perw- 
erdeyê xwast û ew erka pîroz û giran bi 
hevalên xwe spart. 

Mamosta Xusrewî, sala 1929’an 
(1308’an a Rojî) li gundê Besrî a 
Mehabadê ji dayîk bibû, û li serdema 
Komara Kurdistanê de, ji aliyê Pêşewa 
Qazî Mihemed ve, weke yekem mamo- 
staya jin li qutabxaneya Kelha Serdar a 



bajarê Bokanê, waneya ziman û wêjeya 
kurdî gotiye. 

Piştî herifîna Komara Kurdistanê bi 
hevserê xwe şehîd Mihemed Qudsî 
û efserên kurd yên başûr re vedigere 
îraqê. 

Piştî îdama hevserê wê li gel sê efserên 
qehreman ên din ji aliyê rejîma îraqê 
ve, navbirî vedigere bajarê Bokanê û 
heya dawiya temenê xwe her di Bokanê 
de jiyan kir. 

Misrî xanim heya dawiya jiyana xwe 
bi armancên Komara Kurdistanê re 
wefadar ma, û cihê rêz û hurmeta xelkê 
Bokan û Mehabadê bû. 

Yekîtiya Pîşeyî a Mamostayên Kurdis- 
tana îranê, sersaxiyê ji hemû mamosta, 
xwendekar û qutabiyên Kurdistanê 
dike, û xwe bi şirîkê xem û kovanên 
malbata Misrî Xanimê û bi taybet keç û 
xortên wê dizane. 

Çand 


Jan Dost Kobanê dike roman 

E w bi xwe kurê Kobanê ye. Kobanê niha wêran bûye, lê di hemberî neyaran de nekete qedeman. Zarokatiya xwe li 
taxa Seyda derbas kir. Vêga temenê wî bûye 50 sal û dixwaze bajarê xwe 
bike roman. Ew romannivîsê Kurd yê navdar yê ji Rojavaya Kurdistanê Jan 
Dost e. 

Meha borî pêşangeha navneteweyî ya pirtûkan li bajarê Abû Zabî (Mîmişînên Erebî 
yên Yekbûyî) hate vekirin û Jan Dost wekî nivîskarekî kurd tê de beşdar bû û ser- 
dana welatê Tûnisê jî kir. 

Wek ew bi xwe dibêje, li wir wan ew wek balyozê edebiyata kurdî bi nav kirin. 

Derbarê asta nasîna edebiyata kurdî ji hêla xwîner û wêjevanên Ereb, Jan Dost got: 

“Wan ez mîna balyozê edebiyata kurdî didîtim. Min êş, derd, kul û keserên kurdan 
bir wan welatan. 

Herwiha min behsa rewşa ziman û edebiyata kurdî kir û min kurd wek miletekî 
edebhez bi wan da naskirin. Lê mixabin zanyariyên wan derbarê edebiyata kurdî pirr 



Çîrokek nû ya Ferhad Pîrbal derket 



îroka Ferhad Pîrbal a bi navê 
u Reîs Remezan(ekan)” bi 
soranî û kurmancî di nav weşanên 
Avestayê de derket. 

Ferhad Pîrbal vê carê bi çîroka “Reîs 
Remezan(ekan)” xwendevan hem bi 


soranî hem bi kurmancî bangî xwend- 
inê kirin. 

Kurmancî û transkripsiyona çîrokê ji 
aliyê Eyup Subaşi û Çetoyê Zedo ve 
hatiye kirin. 



Keça Kurd, 7 salî ye û 7 çîrok nivîsandine 


D i 3 saliya xwe de fêrî xwendinê 
bûye. Di 5 saliya xwe de dest bi 
nivîsandinê kiriye. Çîroka xwe ya 
yekem di 5 saliya xwe de nivîsandiye. 

Niha jî temenê wê 7 sal û heta niha 
7 çîrok nivîsandine. Delalîka wêjeya 
kurdî Hîva Yûce di bersiva pirseke 
Rûdawê de li derheq pirtûka Reqên 
Zeryayê û Çîroka Wan, weha got: 

“Min ev pirtûk di hefteyekê de 
nivîsand. Dawiyê min sererast kir. 

Şeş çîrokên min ên din jî hene ji xwe. 
Mesela yek ji wan ‘’Beqa Biçûk Wenda 
Bû” ye, herî dawî min ev nivîsand. 


Reqên Zeryayê û Çîroka Wan pirtûka 
min a yekem e. Ez pênc salî bûm min 
nivîsand”. 

Navbirî di bersiva pirseke din ya 
Rûdawê de, ku ji nivîskaran her 
dipirsin,”Tu çima dinivsînî?” Ber- 
siveke te heye bo vê pirse? Dibêje ku 
: “Pirtûk xweş in, em di pirtûkan de 
tiştan hîn dibin. Ne wisa? Ji bo viya ez 
dinivîsim”. 

Ew di dawiyê de spasiya Rûdawê dike 
ku ew ji bîr nekirine. Hêjayî base ye 
ku Hîva Yûceya hêja û delal di sala 
2007’an de, di Amedê de ji dayîk bûye. 

“Helly Luv” şerê DAÎŞ’ê dike 


K lîpa nû ya hunermenda Kurd “Helly Luv” bi navê “Revolu- 
tion” (şoreş) ku li ser şerê DAÎŞ’ê çêkiriye, derket. Helly Luv 
di klîpa xwe ya nû de topê davêje! 

Hunermenda Kurd “Helly Luv”, ku li Amerîkayê dijî û bi klîpa xwe ya 
bi navê “Risk it all” (her tiştî bide ber çavên xwe) navdar bû, klîpeke 
din jî çêkir. 

Klîpa duyem a “Helly Luv” a bi navê “Revolution” (şoreş) e ku li eniya 
şerê DAÎŞ’ê de hatiye kişandin, û li ser medyaya civakî hate weşandin. 
Di vê klîpê de “Helley Luv” bi kincên Pêşmerge û pêlavên panîbilind si- 
warî tankê dibe, û li ser topa tankê peyva “Revolution” dinivîse, û topê 
diteqîne. 

Çavkanî: Rûdaw 



Agirî 


Gotinên 

Navdaran 



A: Firat Cewerî 


Ger tu nikarî tiştê tu dixwazî bikî, tiştê 
tu dikarî bikî bixwaze. 

Terenece 

Serîhildanên ku carinan çêdibin, ji 
xweşiya hukûmetê re dibin dermanên 
parastinê. 

Jefferson 

Yê ku qencî jê were û neke, ew sûc- 
darek e. 

Pestalozzi 

Ger tu dixwazî qenc bibî, bi neqenciya 
xwe bawer be. 

Epiktetos 

Tu pirtûkên baş bi carekê ve rûyê xwe 
yê rast nîşan nadin. 

Carlyle 

Kî çi dibêje bila bibêje, kî çidike bila 
bike, ez ê qenc bim. 

Aurelius Antoninus 

Ev dinya ji bo xwedîkabîliyetan ne lal 
e. 

Goethe 

Mirov jî mîna heywanan kovî ne, 
tenê ferqek wan heye, ew li ser xwe 
rûdinîn. 

Philemon 

Ger mirov nebûna, gerdûn jî nedibû. 

N. Longfellow 

ZimanêKurdî 

Zimanê Kurdî 



Ez bi diranên xwe tiştên hişk.naşkînim-dişkînim 

Berî xwarinê û piştî xwarinê ez destê xwe.naşom-dişom 

Di bêhnvedanê de ez paçeyên polê.venakim-vedikim 

Ez cilên xwe li gorî rewşa hewayê li xwe. nakim-dikim 

Ku min xwêdan dabe, ez ava cemidî.vedixwim-venaxwim 

Ez berî xwarina mêweyan, wan.naşom-dişom 

Ez xurekên biserçûyî.dikirim-nakirim 



f Beşa 10. Dema guhdarîkirîn û xwendinê 

Ez dikarim xwe jî nexweşiyan biparêzim 


Ez mêweyan dişom û dixwim. 

Ku min xwêdan dabe, ez ava cemidî venaxwim. 
Berî xwarinê û piştî xwarinê ez destên xwe dişom. 
Di bêhnvedanê de ez paçeyên polê vedikim. 

Ez xurekên biserçûyî nakirim. 

Ez bi diranên xwe tiştên hişk naşkînim. 

Ez cilên xwe li gorî rewşa hewayê li xwe dikim. 

Tiştonek 



A: Mahir Berwarî 


1- Dara şirîn e, gulî zêrîn e. 

Genmok 

2- Mamkê mino, hakim yê dibin 
bergûza ve. 

- Mamkê mino, pismîrê bi şepkekî. 

Dindika birincî 

3- Tiştekî min heye, binî ax e, navê 
şax e, serî zax e/zêr e. 

- Di girim mistekê, dihavêm deştekê. 

Genim 

4- Çav reşê deştê, du pê gehiştê, 
êxiste ser teniştê. 

Dexil/genim dema durînê 

5- Davêjim çalê, heta salê. 

- Tu bixwî dikeve ber didanan, tu ne 
xwî dibe gul û gulistan. (* baxçe û 
bûstan). 

Dindik/tovê dexlî 

6- Ez çûme deşta gever e, min teyrek 
dît bi şaş û perr e, dara hişk e, fêkiyê 
terr e. 

- Teyrek hat, nanek pat, ne fitr e, ne 
zekat. 

Şanahingiv 

7- Behra şîn e, av tê nîne. (* Cara bo 
kevzê jî dibêjin.) 

- Bi spî radiçînit, bi surî têdikin, bi 
keskî didirûn. 

- Li binê kevrî bide naşkê, pavê di 
şikefteka tarî de dişkê. 

- Tiştê min tişt e, yê bi ber û pişt e, 
pavêje hemû deran naşkêt, pavêje 
şkeftekê da dê şkêt. 

Pavêje pişt hevt çiya çi lê nahê, pavê 

di kunekê da, dê 

şikêt. 

Kezan 

8- bi binêve şîn e, li bazara reş e, li 
malê sor e. 

Tovça 

9- Tenûrka êk kade. 

- Huve hestî, wêve hestî, di nav da 
şekra bestî. 

Bahîv 

Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 

♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


E - Mail: Agiri2003@gmail.com Hejmar (255) 







ku rondikên diya 


Kurê Şehîd Qadir: 

“Ez xatircem im 


waz 


Bi bilavbûna nûçeya şehîd û birîndarbûna çend 
hevalên pêşmerge di herêma Kêleşînê de, li 
ser sînorê Rojhilat û Başûra Kurdistanê, gelê 
Kurd kovandar bû, û rewşeke tejî ji xem 
^ û kovan per û baskên xwe bi ser kadr û 
pêşmergeyên PDKÎ de kêşa. 

Roja Yekşemî 24.05.2015 
(03.03.1394)’an dîroka Kurdan 
şahidê terajidiyeke bi vî awayî bû, 
ku çekdarên PKK’ê di biryareke 
nehez de, êrîşî ser pêşmergeyên 
PDKÎ di quntara çiyayê 
’ Şakêw di herêma Biradost 
de kirin, û di encamê de ew 
êrîşa dijminkarane ku di 
bin fermana fermanderên 
Spaha Pasdaran ya Ko- 
mara îslamiya îranê de bi 
rê ve çû, kadrekî jêhatî yê 
PDKÎ, û demokratekî azadîx- 
û pêşmergeyekî mafxwaz 
ê Kurdistanê bi navê heval “Qadir 
Kerîmî” şehîd, û sê pêşmergeyên din 
jî birîndar bûn. 

Heval Qadir Kerîmî sala 1977’an li 
nav malbateke nîştimanperwer di bajarê 
Nexedê de ji dayîk bû, û bi bîra azadîx- 
waziyê mezin bû. Heya wergirtina dî- 
plomê ders xwend, û di sala 1997’an de 
rê û şopa PDKÎ ji bo standina mafên ze- 
wtkirî yên xwe hilbijart, û bi rêkxistina 
nihênî ya PDKÎ re kete nav têkiliyan de, 
û wekî endamekî çalak, tekoşîna xwe ya 
siyasî li Nexede û derdora wê de dest pê 
kir. Sala 2002’an ji aliyê Dezgeha îstix- 
barata rejîma îranê ve kete bin çavdêri- 
yê, û di dawiyê de neçar ma ku bona do- 
mandina erkên xwe yên hizbî, tevlî refên 
pêşmergeyên PDKÎ be. 

Mixabin di dawî karê xwe yê hizbî de, 
ku dixwast vegere nîştimana xwe, hinek 
ji çekdarên ku hatibûn xapandin, û çavên 
wan ba nedigirt ku meznahiya PDKÎ, 
partiya şehîd Qadir bibînin, gellek ne- 
camêrane êrîşî ser navbirî kirin û ew 
şehîd kirin. 











